Ջերրի Ռայս

**Ջերրի Լի Ռայս** (), Ամերիկյան ֆուտբոլի խաղացող։ Հանդես է եկել որպես ուայդ ռեսիվեր Ֆուտբոլի ազգային լիգայում։ Համարվում է լավագույն ուայդ ռեսիվերներից մեկը, ինչպես նաև NFL-ի լավագույն խաղացողներից մեկը. 2010 թվականի նոյեմբերի 4-ին Ռայսը հռչակվել է լիգայի պատմության լավագույն խաղացող։

Ռայսը գրեթե բոլոր վիճակագրական կատեգորիաներում լիդեր է լայն ընդունիչների շրջանում, ինչպես նաև NFL-ում թաչդաունների և յարդերի ընդունման լիդեր։ Նա 13 անգամ մասնակցել է Պրոբոուլներին (1986-ից 1996 թվականներ, 1998, 2002 թվականներ) և 12 անգամ ընդգրկվել է բոլոր աստղերի հավաքականում։ «Սան Ֆրանցիսկո Ֆորթինայներս» ակումբի հետ նա երեք անգամ դարձել է Սուպերբոուլի հաղթող, իսկ «Օքլենդ Ռեյդերսի» հետ՝ ամերիկյան ֆուտբոլային կոնֆերանսի չեմպիոն։

## Վաղ տարիներ
Ջերրի Ռայսը ծնվել է Սթարքվիլում, Միսսիսիպի նահանգում։ Մանկությունն անցկացրել է Քրոուֆորդում, Միսսիսիպի նահանգում։ Ռայսի հայրը աշխատել է որպես որմնադիր, և Ջերրին եղբայրների հետ հաճախ է օգնել նրան։ Դեռ մանկուց Ջերրին սկսել է հետաքրքրվել ամերիկյան ֆուտբոլով և հանդես է եկել դպրոցական ֆուտբոլային ակումբում։

## Մասնագիտական կարիերա
### Օքլենդ Ռեյդերս
Սան Ֆրանցիսկոյում Թերել Օուենսի հայտնվելու և ակումբի ղեկավարության՝ թիմը վերակառուցելու և վճարման ցուցակը մաքրելու ցանկության պատճառով, նրանք չերկարաձգեցին Ռայսի հետ պայմանագիրը, և վերջինս 2000 թվականի մրցաշրջանի ավարտից հետո տեղափոխվել է «Օքլենդ Ռեյդերս» ակումբ: Նոր ակումբում նա Թիմ Բրաունի հետ միասին ձևավորել է NFL-ի ռեսիվերների ամենատարեց դուետը։

Արդեն իր նոր ակումբում իր դեբյուտային մրցաշրջանում Ռայսը բռնել է 83 փոխանցում 1139 յարդով և կատարել է 9 թաչդաուն։ 2002 թվականին նրա ցուցանիշներն էլ ավելի բարելավվեցին՝ 92 բռնված փոխանցում 1211 յարդով և 7 թաչդաուն։ Իր ձեռքբերումների համար նա տասներեքերորդ անգամ հրավիրվել է մասնակցելու Պրոբոուլին։ Այդ նույն մրցաշրջանում «Ռեյդերս» ակումբը կարողացել է դառնալ ԱՖԿ-ի հաղթող և մտնել Սուպերբոուլ XXXVII: «Տամպա Բեյ Բաքանիրս» ակումբի դեմ եզրափակիչ խաղում Ռայսը կատարել է 5 ընդունում 77 յարդով և մեկ թաչդաուն, սակայն նրա ակումբը պարտվել է 48:21 հաշվով։

2002 թվականի նոյեմբերի 11-ին «Դենվեր Բրոնկոս» ակումբի դեմ խաղում Ռայսը կատարել է իր կարիերայի 200-րդ թաչդաունը և գերազանցել է Ուոլթեր Փեյթոնի ձեռքբերումը փոխանցումային յարդերի քանակով՝ դառնալով NFL-ի առաջատարն այդ ցուցանիշով։

2002 թվականի հաջող մրցաշրջանից հետո, հաջորդ տարի ակումբը կարողացել է առաջնությունում ընդամենը 4 հաղթանակ տանել, ինչը հիասթափեցրել է Ռայսին ակումբում իր դերից, և նա խնդրել է փոխանակել իրեն։

### Սիեթլ Սիհոքս
2004 թվականի մրցաշրջանի կեսերին Ռայսը փոխանակվել է «Սիեթլ Սիհոքս» ակումբի հետ, որտեղ սկսել է հանդես գալ գլխավոր մարզիչ Մայք Հոլմգրենի գլխավորությամբ, ով նախկինում աշխատել է որպես հարձակման համակարգող Սան Ֆրանցիսկոյում։ Թեև Սիհոքսում 80 համարը ամրագրված է Փառքի սրահի անդամ Սթիվ Լարգենտի կողմից, Ռայսը նրանից թույլտվություն է ստացել հանդես գալ այդ համարի ներքո:

«Դալաս Քոուբոյս» ակումբի դեմ խաղում Ռայսը, բռնելով Մեթ Հասելբեքի փոխանցումը մրցակցի գոլային գոտում, սահմանել է NFL-ի ռեկորդը ընդհանուր յարդերի քանակով: Այս խաղում նա ընդհանուր առմամբ բռնել է 8 փոխանցում՝ 145 յարդով և կատարել մեկ թաչդաուն: Վայրի քարտի խաղը «Սենթ Լուիս Ռեմս» ակումբի դեմ, որում նա չի կարողացել բռնել փասը, վերջինն է եղել (բացառությամբ նախամրցաշրջանային խաղերի) Ջերրիի համար Սիեթլում։

### Կարիերայի ավարտ
2004 թվականի ավարտից հետո Ռայսը սկզբում մտածել է «Դենվեր Բրոնկոս» ակումբի հետ մեկ տարվա պայմանագիր կնքելու մասին, սակայն հետո որոշել է, որ ավելի լավ է ավարտել կարիերան, քան նստել խորը պահեստայինների նստարանին:

2006 թվականի օգոստոսի 19-ին «Սան Ֆրանցիսկո Ֆորթինայներս» ակումբը հայտարարել է, որ պայմանագիր կկնքի Ռայսի հետ, որպեսզի նա կարողանա իր կարիերան ավարտել իր առաջին ակումբում։ Օգոստոսի 24-ին նա մեկօրյա պայմանագիր է կնքել «Ֆորթի Նայներս» ակումբի հետ 1 985 806,49 դոլարով։ Այդ գումարը խորհրդանշել է Ռայսի դրաֆթի տարին (1985 թվական), նրա համարը (80), կարիերայի ավարտի տարին (2006 թվական) և հենց ակումբը (49)։ Սակայն պայմանագիրը ձևական է եղել, այդ պատճառով Ջերթին իրականում այդ գումարը չի ստացել: Սեպտեմբերի 19-ին «Ֆորթի Նայներս» և «Սիեթլ Սիհոքս» ակումբների միջև խաղի ընդմիջման ժամանակ տեղի է ունեցել Ռայսի պատվավոր արարողությունը։

## Ծանոթագրություններ

## Արտաքին հղումներ
* Статистика на сайте NFL.com

Կատեգորիա:ԱՄՆ
Կատեգորիա:Ամերիկացիներ
Կատեգորիա:Ամերիկյան ֆուտբոլ
Կատեգորիա:Ամերիկացի հասարակական գործիչներ